RESOLUCIÓN do 11 de febreiro de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto da acta da comisión negociadora do convenio colectivo para o sector de comercio da pel da provincia de Ourense acordando a actualización da táboa salarial do ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/05/2005

Visto o texto da acta da comisión negociadora do convenio colectivo para o sector de comercio da pel da provincia de Ourense (código de convenio número 3200135, publicado no BOP nº 135, do 15 de xuño de 2004), acordando a actualización da táboa salarial do ano 2004, subscrita con data 20 de xaneiro de 2005 polos membros da citada comisión en representación da parte empresarial e social; e, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de traballo.
Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, desta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no BOP e no Diario Oficial de Galicia.
Ourense, 11 de febreiro de 2005.
José Lage Lage
Delegado provincial de Ourense
Acta da comisión negociadora do convenio colectivo de ámbito provincial do sector de comercio da pel da provincia de Ourense.
En Ourense, sendo as 20.30 horas da data 20 de xaneiro de 2005, reúnense nos locais da Confederación Empresarial de Ourense, sitos na praza das Damas nº 1 de Ourense, os membros da comisión negociadora do convenio colectivo de ámbito provincial do sector de comercio da pel da provincia de Ourense.
Proponse que, de acordo co establecido na disposición derradeira segunda do convenio, cuxo teor literal é o que segue, «No caso de que o IPC real do ano 2004 supere o 2,5%, as empresas aboarán en concepto de revisión o dito exceso a partir do mes en que se supere a dita porcentaxe. A cantidade resultante aboarase nunha soa paga antes do 28 de febreiro de 2005. Actualizaranse as táboas salariais para o ano 2005», procede actualizar as táboas en 0,7% (diferenza existente entre o IPC real a 31 de decembro de 2004-3,2% e 2,5%).
Táboa salarial 2004 (actualizada)
Categoría
Salario
Xefe de división
790,98 euros
Encargado xeral e xefe de compras
761,94 euros
Xefe de sucursal ou almacén
761,94 euros
Xefe de sección mercantil
733,34 euros
Encargado
718,93 euros
Viaxante
718,93 euros
Dependente maior
690,13 euros
Dependente
651,93 euros
Axudante
643,35 euros
Mozo
643,35 euros
Xefe administrativo
762,81 euros
Contable
719,68 euros
Oficial administrativo
690,13 euros
Auxiliar administrativo
643,35 euros
Auxiliar de caixa maior
651,94 euros
Auxiliar de caixa
498,24 euros
Escaparatista
753,53 euros
Persoal de limpeza
4,52 euros/hora
E, sen máis puntos que tratar, levántase a sesión cando son as 21.00 horas, no mesmo lugar e data establecido o inicio, levantándose para o efecto a presente acta, que, en proba de conformidade, asinan os presentes.